ROMANIA

JUDEŢUL MUREŞ

COMUNA ACĂȚARI

CONSILIUL LOCAL

H O T Ă R Â R E A NR.30

din 17 noiembrie 2016

privind aprobarea implemntării proiectului ”Canalizare menajeră și stație de epurare în com.Acățari,jud.Mureș-etapa 1-”.

Consiliul local al comunei Acățari,

Având în vedere temeiurile juridice, respectiv prevederile:

1. art. 120 și art. 121 alin. (1) și (2) din Constituția României, republicată;
2. art. 8 și 9 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;
3. art. 7 alin. (2) și art. 1166 și următoarele din Legea nr. 287/2009 privind Codul civil, republicată, cu modificările ulterioare, referitoare la contracte sau convenții;
4. art. 20 și 21 din Legea cadru a descentralizării nr. 195/2006;
5. art. 36 alin. (2) lit. b) și d) din Legea administrației publice locale nr. 215/2001, republicată, cu modificările și completările ulterioare;
6. Legea nr. 273/2006 privind finanțele publice locale, cu modificările și completările ulterioare;

Ținând seama de prevederile art. 43 alin. (4) din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare, se menționează următoarele avize, prevăzute de lege:

* Agenţia pentru Protecţia Mediului Mureş
* Direcţia de Sănătate Publică a Judeţului Mureş
* Direcţia Sanitară Veterinară şi pentru Siguranţa Alimentelor Mureş

în temeiul prevederilor art. 45 alin. (1) și celor ale art. 115 alin. (1) lit. b) din Legea administrației publice locale nr. 215/2001, republicată, cu modificările și completările ulterioare,

luând act de:

1. Expunerea de motive prezentat de către primarul Comunei Acăţari, în calitatea sa de inițiator, înregistrat cu nr.6256/3/14.11. 2016, prin care se susține necesitatea și oportunitatea proiectului, constituind un aport pentru dezvoltarea colectivității;
2. raportul compartimentului de resort din cadrul aparatului de specialitate al primarului, înregistrat cu nr. 6257/3.14.11. 2016, prin care se motivează, în drept și în fapt, necesitatea și oportunitatea proiectului, constituind un aport pentru dezvoltarea colectivității;
3. raportul comisiei de specialitate a Consiliului Local al Comunei Acăţari,

constatând necesitatea de a asigura resursele financiare pentru realizarea investițiilor publice de interes local, a căror documentație tehnico-economică/notă de fundamentare a fost aprobată prin Hotărârea Consiliului Local nr. 29/2016 privind aprobarea Studiului de Fezabilitate pentru proiectul **„CANALIZARE MENAJERĂ ŞI STAŢIE DE EPURARE ÎN COMUNA ACĂŢARI, JUDEŢUL MUREŞ- ETAPA I”.**

**H o t ă r â ș t e :**

**Art. 1. -** Se aprobă implementarea proiectului **„CANALIZARE MENAJERĂ ŞI STAŢIE DE EPURARE ÎN COMUNA ACĂŢARI, JUDEŢUL MUREŞ- ETAPA I”**, denumit în continuare Proiectul.

**Art. 2.** - Cheltuielile aferente Proiectului se prevăd în bugetul local pentru perioada de realizare a investiției, în cazul obținerii finanțării prin Programul Național de Dezvoltare Rurală - P.N.D.R., potrivit legii.

**Art. 3. -** Proiectul **„CANALIZARE MENAJERĂ ŞI STAŢIE DE EPURARE ÎN COMUNA ACĂŢARI, JUDEŢUL MUREŞ- ETAPA I”** confirmă oportunitatea, respectiv corespunde unor necesităţi evidente, identificate la nivelul celor 4.738 locuitori din comuna Acăţari. Necesitatea creării sistemului de apă uzată care constituie element de bază pentru comunitatea rurală, respectiv asigură condiţii de sănătate, protecţia mediului, accesibilitatea, şi în general, condiţii optime de trai, infrastructura asigurând, de asemenea, premisele pentru dezvoltarea unei economii rurale competitive, proiectul va contribui la creşterea potenţialului economic al zonei. Staţia de epurare ape uzate menajere va fi amplasat în satul Acățari, pe un teren de 2450 mp, aflat în administrarea Primăriei din Acăţari.

**Art. 4. -** Autoritățile administrației publice locale se obligă să asigure veniturile necesare acoperirii cheltuielilor de mentenanta a investiției pe o perioadă de minimum 5 ani de la data efectuării ultimei plăți în cadrul Proiectului.

**Art. 5. -** Se aprobă cofinanţarea proiectului prin suportarea tuturor cheltuielilor neeligibile impuse de implementarea proiectului prevăzut la art.1, din surse proprii sau atrase, precum şi cheltuielile de întreţinere şi exploatare

**Art. 6. -** Dintre cei 4.738 de locuitori din comuna Acăţari, 1.258 vor fi deserviți direct de Proiect.

**Art. 7. -** Reprezentantul legal al comunei este, potrivit legii, primarul acesteia, în dubla sa calitate și de ordonator principal de credite, sau administratorul public al comunei.

**Art. 8. -** Aducerea la îndeplinire a prezentei hotărâri se asigură de către primarul Comunei Acăţari, reprezentantul legal al comunei Acăţari Dl. Osvath Csaba , fiind nominalizat pentru relaţia cu AFIR în derularea proiectului. .

**Art. 9. -** Prezenta hotărâre se comunică, prin intermediul secretarului Comunei Acăţari, în termenul prevăzut de lege, primarului Comunei Acăţari și prefectului județului Mureş și se aduce la cunoștință publică prin afișarea la sediul primăriei, precum și pe pagina de internet www.acatari.ro

Preşedinte de şedinţă

Szabo Tibor Levente Avizat ptr.legalitate,

Secretar,

JózsaFerenc